
B8-0839/2016
Europa-Parlamentets beslutning om resultatet af den britiske folkeafstemning 
(2016/2800(RSP))
Europa-Parlamentet,
–
der henviser til artikel 50 i traktaten om Den Europæiske Union (TEU),
–
der henviser til resultatet af folkeafstemningen den 23. juni 2016 om Det Forenede Kongeriges medlemskab af Den Europæiske Union,
–
der henviser til erklæringerne fra Rådet og Kommissionen af 28. juni 2016 om resultatet af folkeafstemningen i Det Forenede Kongerige,
–
der henviser til forretningsordenens artikel 123, stk. 2,
1.
lykønsker de britiske borgere med deres afgørende udøvelse af direkte demokrati og hylder endvidere denne betydningsfulde genoprettelse af folkets ukrænkelige suverænitet;
2.
opfordrer indtrængende Det Forenede Kongeriges premierminister til, med behørig respekt for resultatet af folkeafstemningen, at iværksætte proceduren i henhold til artikel 50 i TEU med henblik på at neddæmpe uroen på markederne så hurtigt som muligt;
3.
pålægger sin formand at sende denne beslutning til formanden for Det Europæiske Råd, Rådet, Kommissionen samt til medlemsstaternes regeringer og parlamenter.

